CELEX: 22016D2172
Language: da
Date: 2015-06-11 00:00:00
Title: Det Blandede EØS-Udvalgs afgørelse nr. 137/2015 af 11. juni 2015 om ændring af bilag I (Dyre- og plantesundhed) til EØS-aftalen [2016/2172]

15.12.2016   
               
               
                  DA
               
               
                  Den Europæiske Unions Tidende
               
               
                  L 341/18
               
            DET BLANDEDE EØS-UDVALGS AFGØRELSE
      Nr. 137/2015
      af 11. juni 2015
      om ændring af bilag I (Dyre- og plantesundhed) til EØS-aftalen [2016/2172]
      DET BLANDEDE EØS-UDVALG HAR —
      under henvisning til aftalen om Det Europæiske Økonomiske Samarbejdsområde (»EØS-aftalen«), særlig artikel 98, og
      ud fra følgende betragtninger:
      
                  (1)
               
               
                  Kommissionens forordning (EF) nr. 877/2003 (1), der er indarbejdet i EØS-aftalen, udløb den 25. maj 2005, og henvisningen hertil skal derfor udgå af EØS-aftalen.
               
            
                  (2)
               
               
                  Rådets direktiv 70/524/EØF (2) blev ophævet ved Europa-Parlamentets og Rådets forordning (EF) nr. 1831/2003 (3) og ved Europa-Parlamentets og Rådets forordning (EF) nr. 767/2009 (4), som alle er indarbejdet i EØS-aftalen, og henvisningen til direktiv 70/524/EØF bør derfor udgå af EØS-aftalen.
               
            
                  (3)
               
               
                  Rådets direktiv 87/153/EØF (5) blev ophævet ved forordning (EF) nr. 1831/2003, der begge er indarbejdet i EØS-aftalen, og henvisningen til direktiv 87/153/EØF bør derfor udgå af EØS-aftalen.
               
            
                  (4)
               
               
                  Kommissionens direktiv 95/10/EF (6), der er indarbejdet i EØS-aftalen, udløb den 30. marts 2002, og henvisningen hertil skal derfor udgå af EØS-aftalen.
               
            
                  (5)
               
               
                  Rådets afgørelse 2006/478/EF (7), der er indarbejdet i EØS-aftalen, udløb den 30. juni 2010, og henvisningen hertil skal derfor udgå af EØS-aftalen.
               
            
                  (6)
               
               
                  Rådets afgørelse 2008/486/EF (8), der er indarbejdet i EØS-aftalen, udløb den 30. juni 2012, og henvisningen hertil skal derfor udgå af EØS-aftalen.
               
            
                  (7)
               
               
                  Denne afgørelse vedrører lovgivning om foderstoffer. Lovgivning om foderstoffer gælder ikke for Liechtenstein, så længe aftalen mellem Det Europæiske Fællesskab og Det Schweiziske Forbund om handel med landbrugsprodukter også gælder for Liechtenstein, jf. de sektorspecifikke tilpasninger i bilag I til EØS-aftalen. Denne afgørelse gælder derfor ikke for Liechtenstein.
               
            
                  (8)
               
               
                  Bilag I til EØS-aftalen bør derfor ændres —
               
            VEDTAGET DENNE AFGØRELSE:
      Artikel 1
      Teksten til punkt 1 (Rådets direktiv 70/524/EØF), 1zg (Kommissionens forordning (EF) nr. 877/2003), 2 (Rådets direktiv 87/153/EØF), 10 (Kommissionens direktiv 95/10/EF), 45 (Rådets afgørelse 2006/478/EF) og 46 (Rådets afgørelse 2008/486/EF) i kapitel II i bilag I til EØS-aftalen udgår.
      Artikel 2
      Denne afgørelse træder i kraft den 12. juni 2015, forudsat at alle meddelelser er indgivet, jf. EØS-aftalens artikel 103, stk. 1 (*1).
      Artikel 3
      Denne afgørelse offentliggøres i Den Europæiske Unions Tidendes EØS-afsnit og EØS-tillæg.
      
         Udfærdiget i Bruxelles, den 11. juni 2015.
         
            
               På Det Blandede EØS-Udvalgs vegne
            
            Gianluca GRIPPA
            
               Formand
            
         
      
      
         (1)  EUT L 126 af 22.5.2003, s. 24.
      
         (2)  EFT L 270 af 14.12.1970, s. 1.
      
         (3)  EUT L 268 af 18.10.2003, s. 29.
      
         (4)  EUT L 229 af 1.9.2009, s. 1.
      
         (5)  EFT L 64 af 7.3.1987, s. 19.
      
         (6)  EFT L 91 af 22.4.1995, s. 39.
      
         (7)  EUT L 189 af 12.7.2006, s. 7.
      
         (8)  EUT L 165 af 26.6.2008, s. 8.
      
         (*1)  Ingen forfatningsmæssige krav angivet.